ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_մարտի 2021 թվականի N - Լ

«ԺԱՄԱՆԱԿԱՎՈՐ ԱՆԱՇԽԱՏՈՒՆԱԿՈՒԹՅԱՆ ԵՎ ՄԱՅՐՈՒ-ԹՅԱՆ ՆՊԱՍՏՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ-ՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒ-ԹՅԱՆ ԿԱՌԱՎԱՐՈՒԹՅԱՆ ԱՌԱՋԱՐԿՈՒԹՅՈՒՆՆԵՐԻ ՄԱՍԻՆ

-------------------------------------------------------------------------------------------------------

Հիմք ընդունելով «Ազգային ժողովի կանոնակարգ» սահմանադրական օրենքի 77-րդ հոդվածի 1-ին մասը՝ Հայաստանի Հանրապետության կառավարությունը որոշում է.

1. Հավանություն տալ «Ժամանակավոր անաշխատունակության և մայրության նպաստների մասին» օրենքում փոփոխություններ կատարելու մասին» Հայաստանի Հանրապետության օրենքի նախագծի (*Պ-885-02.03.2021-ԱՍ-011/0*) վերաբերյալ Հայաստանի Հանրապետության կառավարության առաջարկություններին:

2. Հայաստանի Հանրապետության կառավարության առաջարկությունները սահմանված կարգով ներկայացնել Հայաստանի Հանրապետության Ազգային ժողովի աշխատակազմ:

Հայաստանի Հանրապետության

ՎԱՐՉԱՊԵՏ Ն. ՓԱՇԻՆՅԱՆ

2021թ. մարտի

Երևան

«ԺԱՄԱՆԱԿԱՎՈՐ ԱՆԱՇԽԱՏՈՒՆԱԿՈՒԹՅԱՆ ԵՎ ՄԱՅՐՈՒ-ԹՅԱՆ ՆՊԱՍՏՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒ-ԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵ-ՏՈՒԹՅԱՆ ՕՐԵՆՔԻ ՆԱԽԱԳԾԻ (*Պ-885-02.03.2021-ԱՍ-011/0*) ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԱՌԱՋԱՐԿՈՒԹՅՈՒՆՆԵՐԸ

«Ժամանակավոր անաշխատունակության և մայրության նպաստների մասին» օրենքում փոփոխություններ կատարելու մասին» Հայաստանի Հանրապետության օրենքի նախածով (այսուհետ՝ Նախագիծ) առաջարկվում է բարելավել ժամանակավոր անաշխատունակության նպաստ (այսուհետ՝ նպաստ) հաշվարկելու պայմանները։

Մասնավորապես, նախագծով առաջարկվում է նպաստ վճարել նաև ժամանակավոր անաշխատունակության 1-ին օրվա համար (գործող կարգավորումների համաձայն՝ նպաստը վճարվում է սկսած ժամանակավոր անաշխատունակության 2-րդ օրվանից), ինչպես նաև սահմանել վարձու աշխատողի կամ ինքնուրույնաբար իրեն աշխատանքով ապահոված անձի նպաստը հաշվարկելու համար հիմք ընդունվող միջին ամսական աշխատավարձի կամ եկամտի նվազագույն շեմ։

Հայաստանի Հանրապետության կառավարությունն առաջարկում է «Ժամանակավոր անաշխատունակության և մայրության նպաստների մասին» օրենքի (այսուհետ՝ Օրենք) 22-րդ հոդվածի 7-րդ մասում նախագծով առաջարկվող՝ վարձու աշխատողի նպաստը հաշվարկելու համար հիմք ընդունվող միջին ամսական աշխատավարձի նվազագույն շեմ սահմանելու դրույթի փոխարեն նույն հոդվածում կատարել հետևյալ փոփոխությունները.

1) 6-րդ մասից հանել «մայրության» բառը և սրանով իսկ վարձու աշխատողի կամ ինքնուրույնաբար իրեն աշխատանքով ապահոված անձի մայրության նպաստի համար միջին ամսական աշխատավարձի նվազագույն շեմ (նվազագույն ամսական աշխատավարձի հիսուն տոկոսի չափով) սահմանելու վերաբերյալ դրույթի գործողությունը տարածել ժամանակավոր անաշխատունակության նպաստ նպաստի (հաշվարկելու համար հիմք ընդունվող միջին ամսական աշխատավարձի կամ եկամտի) վրա,

2) 10-րդ մասում «Մայրության նպաստը» բառերը փոխարինել «Նպաստը» բառով, իսկ «անցնելը» բառը՝ «անցնելու ամիսը» բառերով։ Այս դեպքում ժամանակավոր անաշխատունակության նպաստի դեպքում կկիրառվի Օրենքի այն դրույթը, համաձայն որի՝ եթե ժամանակավոր անաշխատունակությունն առաջանալու օրվա դրությամբ վարձու աշխատողի` տվյալ գործատուի մոտ աշխատելու ժամանակահատվածը պակաս է տասներկու ամսից, ապա վարձու աշխատողի միջին ամսական աշխատավարձը հաշվարկելիս հաշվի է առնվում նաև հաշվարկային ժամանակահատվածում այլ գործատուի` մինչև տվյալ գործատուի մոտ աշխատանքի անցնելու ամիսը վճարված եկամուտը, եթե վարձու աշխատողը ժամանակավոր անաշխատունակությունն առաջանալու օրվա դրությամբ այդ գործատուի հետ աշխատանքային հարաբերությունների մեջ չէ:

Միաժամանակ հայտնում ենք, որ նախագծի ընդունելու դեպքում եռամսյա ժամկետում համապատասխան փոփոխություններ կկատարվեն Հայաստանի Հանրապետության կաառավարության 2011 թվականի հուլիսի 14-ի **«ժամանակավոր անաշխատունակության և մայրության նպաստների մասին» Հայաստանի Հանրապետության օրենքի կիրարկումն ապահովելու մասին»** N 1024-Ն որոշման մեջ:

ԵԶՐԱԿԱՑՈՒԹՅՈՒՆ

«Ժամանակավոր անաշխատունակության և մայրության նպաստների մասին» օրենքում փոփոխություններ կատարելու մասին» ՀՀ օրենքի նախագծի ՝ պետական բյուջեի եկամուտների էական նվազեցման կամ ծախսերի ավելացման վերաբերյալ

Նախագծով, մասնավորապես, առաջարկվում է սահմանել, որ վարձու աշխատողին ժամա­­նակավոր անաշխատունակության նպաստ վճարվում է նաև ժամա­­նակավոր անաշ­խա­­տու­նակության առաջին օրվա համար:

Հաշվի առնելով վերոգրյալը, ինչպես նաև այն հանգամանքը, որ ՀՀ հարկային օրենս­գրքի 147-րդ հոդվածի 1-ին մասի 1-ին կետի համաձայն՝  եկամտային հարկով հարկման բազան որոշելու նպատակով նվազեցվող եկամուտներ են համարվում Հայաստանի Հան­րա­­պե­տության օրենսդրության համաձայն ստացվող նպաստների գումարները, *բացա­ռու­թյամբ «Ժամանա­­կավոր անաշխատունակության և մայրության նպաստների մասին» Հայաս­տանի Հան­րապետության օրենքով սահմանված` ժամանակավոր անաշխատունակու­թյան* նպաստ­ների և վարձու աշխատողների ու ինքնուրույնաբար իրենց աշխատանքով ապա­հոված ֆիզի­կա­կան անձանց մայրության նպաստների գումարների՝ հայտնում ենք, որ նախա­­­գծի ընդու­­նումը կհանգեցնի ՀՀ պետա­­­­­կան բյու­ջեի եկամուտ­ների և ծախսերի ավելացման: